Diari Oficial de la Generalitat Valenciana


Sumari del DOGV 3202, del 12-03-1998 (1998/1444)

ORDRE de 21 de gener de 1998, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària de Xeraco.
---------------------------------------------------------------------------------------------------------------------------------------------------------------------

### Dades del document

Número de DOGV
:   3202

Data del DOGV
:   12-03-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/1444


Data del document
:   21-01-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 21 de gener de 1998, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària de Xeraco. [1998/X1444]
  
El Decret 309/1997, de 24 de desembre, del Govern Valencià, publicat en el Diari Oficial de la Generalitat Valenciana de 16 de gener de 1998, pel qual es crea l'Institut d'Educació Secundaria de Xeraco, autoritza la Conselleria de Cultura, Educació i Ciència perquè dicte les disposicions necessàries per al seu compliment i desplegament.
  
Escau, doncs, ordenar l'inici de les activitats del centre i adoptar les mesures necessàries perquè puga desplegar la seua activitat acadèmica.
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
L'Institut d'Educació Secundària de Xeraco, amb codi 35573483, iniciarà les seues activitats el curs acadèmic 1997/98.
  
Segon
  
L'Institut d'Educació Secundària de Xeraco impartirà ensenyaments de d'Educació Secundària Obligatòria.
  
En el curs acadèmic 1997/98, admetrà matrícula de 1r i 2n d'Educació Secundària Obligatòria.
  
En cursos successius s'hi anirà incorporant, cada any acadèmic, un nou curs d'Ensenyament Secundari Obligatori.
  
Tercer
  
El director territorial de Cultura i Educació de València procedirà al nomenament del director del centre, de conformitat amb el que s'estableix en l'article 14, 3 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional del Instituts d'Educació Secundària.
  
Quart
  
La implantació efectiva dels ensenyaments a què es refereix aquesta ordre queda condicionada al fet que el nombre d'alumnat inscrit en cadascun dels ensenyaments siga com a mínim de vint.
  
Cinquè
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A aquest efecte, la Direcció Territorial de Cultura i Educació de València efectuarà l'oportuna i raonada proposta.
  
DISPOSICIÓ ADDICIONAL
  
El que s'estableix en aquesta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritzen els diferents òrgans d'aquesta Conselleria perquè, en l'àmbit de les seues respectives competències, adopten les mesures necessàries per a l'aplicació i el desplegament del que es preveu en aquesta ordre.
  
Segona
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics es refereixen al curs escolar 1997/98.
  
València, 21 de gener de 1998
  
El conseller de Cultura, Educació i Ciència,
  
FRANCISCO E. CAMPS ORTIZ